LĪGUMS Nr. 1-48/292-2026
par būvju tehniskās apsekošanas atzinumu sagatavošanu
(iepirkuma identifikācijas Nr. SIA RNP 2024/18_3)
[bookmark: _Hlk125111728][bookmark: _Hlk140754404][bookmark: _Hlk129168943]6.daļā “Būvju tehniskās apsekošanas atzinumu izstrāde Iepirkuma priekšmeta 6.daļā”

Rīgā								Līguma datumu skatīt paraksta zonā
SIA “Rīgas namu pārvaldnieks”, reģistrācijas Nr. 40103362321 (turpmāk – Pasūtītājs), kuru saskaņā ar ______________________________ pārstāv ______________________________, no vienas puses, un
SIA Stellum, reģistrācijas Nr.40203458592 (turpmāk – Izpildītājs), kuru saskaņā ar ______________________________ pārstāv ______________________________, no otras puses, turpmāk Pasūtītājs un Izpildītājs kopā saukti kā Puses, bet katrs atsevišķi kā Puse,
pamatojoties uz iepirkuma “Konstruktīvo elementu tehniskās dokumentācijas izstrāde (atzinumi)”, identifikācijas Nr. SIA RNP 2024/18_3 (turpmāk – Iepirkums), kas tiek veikts slēgta konkursa “Konstruktīvo elementu tehniskās dokumentācijas izstrāde (atzinumi)” (identifikācijas Nr. SIA RNP 2024/18) dinamiskās iepirkumu sistēmas ietvaros, rezultātu iepirkuma priekšmeta 6. daļā “Būvju tehniskās apsekošanas atzinumu izstrāde Iepirkuma priekšmeta 6. daļā”, noslēdz šādu līgumu (turpmāk – Līgums):
1. Līguma priekšmets
1.1. [bookmark: _Ref367861372]Pasūtītājs uzdod un apmaksā, bet Izpildītājs ar saviem resursiem un saviem darbiniekiem apņemas veikt būvju tehniskās apsekošanas atzinumu sagatavošanu (turpmāk - Pakalpojums) saskaņā ar 2. pielikumu “Tehniskā specifikācija” (turpmāk – Tehniskā specifikācija), un Līguma 1. pielikumu “Finanšu piedāvājums” (turpmāk – Finanšu piedāvājums) Pasūtītāja pārvaldīšanā esošajām ēkām (turpmāk – Objekti vai Objekts).
1.2. Pakalpojuma izpilde notiek saskaņā ar Pasūtītāja norādījumiem, Līguma noteikumiem un spēkā esošo normatīvo aktu prasībām, kas regulē konkrētā Pakalpojuma izpildi.
1.3. Pakalpojumi ir sniedzami Finanšu piedāvājumā norādītajiem Objektiem.
1.4. Detalizēts Pakalpojuma apraksts, izpildes kārtībā un prasības ir noteiktas Tehniskajā specifikācijā.
1.5. Ar kvalitatīvu, Līguma prasībām atbilstošu Pakalpojumu Līguma izpratnē saprotams Pakalpojums, kas atbilst Līguma, tā pielikumu un normatīvajos aktos noteiktajām prasībām attiecībā uz Pakalpojuma izpildes kvalitāti un Izpildītāja piedāvājumam Iepirkumā.
2. Līguma un Pakalpojuma cena
2.1. Paredzamā Līguma cena ir līdz 11 320,00 EUR (vienpadsmit tūkstoši trīs simti divdesmit euro) bez pievienotās vērtības nodokļa (turpmāk – PVN) (turpmāk – Līguma cena). PVN tiek piemērots spēkā esošo normatīvo aktu noteiktajā kārtībā un apmērā.
2.2. Līguma cena tiek noteikta kā Finanšu piedāvājumā norādīto Objektu kopējā Pakalpojuma cena.
2.3. Pakalpojuma izmaksu izcenojumi (turpmāk – Pakalpojuma cena) ir noteikti Finanšu piedāvājumā atbilstoši Izpildītāja iesniegtajam piedāvājumam Iepirkumā.
2.4. Pakalpojuma cena iekļauj visas izmaksas, kas saistītas ar Pakalpojuma izpildi, tajā skaitā visus spēkā esošos nodokļus (izņemot PVN) un nodevas, speciālistu atalgojumu, izmantojamos materiālus, izdevumi nepieciešamo saskaņojumu un atļauju saņemšanai atbildīgajās institūcijās, kā arī citas izmaksas, kas nepieciešamas Līguma pienācīgai izpildei.
2.5. Pasūtītājam nav pienākums izlietot visu Līguma cenu bez PVN.
2.6. Pakalpojuma cena konkrētam Objektam var tikt precizēta, taču nevar pārsniegt Finanšu piedāvājumā noteikto šī Objekta Pakalpojuma cenu.
2.7. Pakalpojuma cena nav paaugstināma visā Līguma darbības laikā.
3. Samaksas kārtība
3.1. [bookmark: _Ref404593597]Pasūtītājs veic samaksu par kvalitatīvu, Līguma noteikumiem un normatīvajiem aktiem atbilstoši sniegtu Pakalpojumu 30 (trīsdesmit) kalendāro dienu laikā pēc Izpildītāja šādu dokumentu iesniegšanas Pasūtītājam:
3.1.1. Izpildītāja izstrādātā tehniskā dokumentācija atbilstoši Tehniskajai specifikācijai;
3.1.2. abpusēji parakstīts Pakalpojuma nodošanas–pieņemšanas akts par katru Objektu atsevišķi;
3.1.3. Izpildītāja sagatavots un Pasūtītāja saskaņots rēķins, kas izrakstīts uz Līguma 3.1.2. apakšpunktā norādītā Pakalpojuma nodošanas-pieņemšanas akta pamata.
3.2. Izpildītājs rēķinus iesniedz ne vēlāk kā 30 (trīsdesmit) kalendāra dienu laikā pēc attiecīgā Pakalpojuma nodošanas-pieņemšanas akta abpusējās parakstīšanas. Izpildītāja rēķiniem ir jābūt sagatavotiem atbilstoši 10.06.2021. likumā “Grāmatvedības likums” un Ministru kabineta 21.12.2021. noteikumos Nr. 877 “Grāmatvedības kārtošanas noteikumi” noteiktajam, tai skaitā Pasūtītājs pieņem elektroniskos rēķinus, kuri sagatavoti strukturētā elektroniskā formā, kas ļauj tos automātiski un elektroniski apstrādāt, un kas atbilst normatīvajiem aktiem par piemērojamo elektroniskā rēķina standartu un tā pamatelementu izmantošanas specifikāciju un aprites kārtību.
3.3. Izpildītājs, izrakstot rēķinu, piemēro PVN likmi spēkā esošajos normatīvajos aktos noteiktajā kārtībā un apmērā.
3.4. Izpildītājs rēķinā papildus obligāti norādāmajiem rekvizītiem norāda Pasūtītāja piešķirto Līguma numuru un datumu, sniegtā Pakalpojuma aprakstu un cenu, Objekta adresi, Pakalpojuma vērtību bez PVN, PVN, kopējo maksājamo summu ar PVN.
3.5. Ja rēķinā nav norādīta visa Līguma 3.4. punktā noteiktā informācija, Pasūtītājs nesaskaņo rēķinu un rakstiski Līguma 13.1.2. apakšpunktā noteiktajā kārtībā informē Izpildītāju par konstatētajām rēķina neatbilstībām. Izpildītājs ne vēlāk kā 3 (trīs) darba dienu laikā pēc informācijas par rēķina neatbilstībām saņemšanas no Pasūtītāja sagatavo Līgumam atbilstošu rēķinu un atkārtoti iesniedz to Pasūtītājam.
3.6. Pasūtītājs neveic norēķinu ar Izpildītāju līdz atbilstoša rēķina sagatavošanai un iesniegšanai Pasūtītājam.
3.7. Par Pakalpojuma apmaksas dienu tiek uzskatīta diena, kad Pasūtītājs ir iesniedzis maksājuma uzdevumu bankai par naudas pārskaitīšanu Izpildītāja bankas kontā.
3.8. Katra no Pusēm sedz savus izdevumus par bankas pakalpojumiem, kas saistīti ar naudas paskaitījumiem.
3.9. Ja Pakalpojums veikts nekvalitatīvi vai citādi neatbilstoši Līguma nosacījumiem, samaksas termiņš tiek pagarināts attiecīgi par tādu laika periodu, kādā tiek novērsti Pakalpojuma neatbilstības.
4. Pakalpojuma izpildes un pieņemšanas kārtība
4.1. [bookmark: _Ref336248080][bookmark: _Toc336440070]Pakalpojums tiek veikts saskaņā ar Tehniskās specifikācijas un tajā minēto normatīvo aktu noteikumiem un prasībām.
4.2. [bookmark: _Ref350247603]Izpildītājam ne vēlāk kā 5 (piecu) darba dienu laikā pēc Līguma spēkā stāšanās dienas jāiesniedz Pasūtītājam saskaņošanai Līguma 13.1.2. apakšpunktā noteiktajā kārtībā Pakalpojuma izpildes grafiks (turpmāk – Grafiks) atbilstoši Līgumam pievienotajai Grafika veidlapai (Līguma 3. pielikums). Pēc Grafika iesniegšanas Pasūtītājam Izpildītājs veic Objektu apsekošanu atbilstoši Tehniskajai specifikācijai un Ministru kabineta 01.11.2021. noteikumiem Nr.384 “Būvju tehniskās apsekošanas būvnormatīvs LBN 405-21” (turpmāk – LBN 405-21).
4.3. Pasūtītājs 5 (piecu) darba dienu laikā pēc Grafika saņemšanas no Izpildītāja to izvērtē un:
4.3.1. saskaņo Grafiku, iesniedzot Izpildītājam Grafiku ar saskaņošanas atzīmi Līguma 13.1.2. apakšpunktā noteiktajā kārtībā, vai
4.3.2. atsaka Grafika saskaņošanu, iesniedzot Izpildītājam Līguma 13.1.2. apakšpunktā noteiktajā kārtībā motivētus iebildumus.
4.4. Līguma 4.3.2. apakšpunktā noteiktajā gadījumā Izpildītājs ne vēlāk kā 2 (divu) darba dienu laikā pēc motivētu iebildumu saņemšanas no Pasūtītāja, iesniedz Pasūtītājam koriģētu Grafiku, ievērojot iebildumos norādīto. Koriģētā Grafika saskaņošana notiek saskaņā ar Līguma 4.3. punktā noteikto.
4.5. Izpildītājs Pakalpojumu Objektos veic atbilstoši saskaņotam Grafikam, ievērojot tajā noteiktos Pakalpojuma uzsākšanas un izpildes termiņus.
4.6. Pusēm rakstiskā veidā vienojoties, Pakalpojuma izpildes termiņš var tikt pagarināts, ja termiņa pagarināšanai, Pasūtītāja ieskatā, ir pamatots iemesls.
4.7. Izpildītājam regulāri, ne retāk kā vienu reizi divās kalendārās nedēļās, skaitot no Pasūtītāja Grafika saskaņošanas dienas, ir jāiesniedz Pasūtītājam Līguma 13.1.2. apakšpunktā noteiktajā kārtībā atskaites par Pakalpojuma izpildes gaitu (statusu) atbilstoši Grafika veidlapā (Līguma 3. pielikums) iekļautajai atskaišu formai.
4.8. Izpildītājs ne vēlāk kā 3 (trīs) darba dienu laikā pēc LBN 405-21 noteiktās tehniskās dokumentācijas izstrādes katram Objektam iesniedz to Pasūtītājam saskaņošanai Līguma 13.1.2. apakšpunktā noteiktajā kārtībā.
4.9. Pasūtītājs 5 (piecu) darba dienu laikā saskaņo Izpildītāja iesniegto tehnisko dokumentāciju vai atsaka tās saskaņošanu, iesniedzot Izpildītājam Līguma 13.1.2. apakšpunktā noteiktajā kārtībā motivētus iebildumus, kuros norāda tehniskās dokumentācijas neatbilstības.
4.10. Pasūtītāja tehniskās dokumentācijas nesaskaņošanas gadījumā Izpildītājs 3 (trīs) darba dienu laikā pēc motivētu iebildumu saņemšanas no Pasūtītāja novērš konstatētās tehniskās dokumentācijas neatbilstības, ievērojot iebildumos norādīto.
4.11. Izpildītājam ne vēlāk kā 2 (divu) darba dienu laikā pēc tehniskās dokumentācijas saskaņošanas ar Pasūtītāju ir jāievieto tehniskās apsekošanas atzinums Būvniecības informācijas sistēmā (turpmāk - BIS).
4.12. Pakalpojums uzskatāms par izpildītu ar Pakalpojuma nodošanas-pieņemšanas akta abpusējas parakstīšanas brīdi.
4.13. Izpildītājs iesniedz Pasūtītājam Pakalpojuma nodošanas-pieņemšanas aktu elektroniski Līguma 13.1.2. apakšpunktā noteiktajā kārtībā ne vēlāk kā 3 (trīs) darba dienu laikā pēc Pasūtītāja Līguma 4.8. punktā minētās tehniskās dokumentācijas saskaņošanas un Izpildītāja tehniskās apsekošanas atzinuma ievietošanas BIS. Iesniegtajam aktam jābūt parakstītam ar Izpildītāja drošu elektronisko parakstu.
4.14. Pasūtītājs izskata Pakalpojuma nodošanas-pieņemšanas aktu 3 (trīs) darba dienu laikā pēc tā saņemšanas no Izpildītāja un:
4.14.1. pieņem Pakalpojumu, paraksta Pakalpojuma nodošanas-pieņemšanas aktu ar drošu elektronisko parakstu un iesniedz parakstīto aktu Izpildītājam Līguma 13.1.2. apakšpunktā noteiktajā kārtībā vai
4.14.2. atsaka Pakalpojuma pieņemšanu un Pakalpojuma nodošanas-pieņemšanas akta parakstīšanu, ja konstatē, ka Pakalpojums sniegts nekvalitatīvi vai citādi neatbilstoši Līguma noteikumiem.
4.15. Ja Pasūtītājs, izskatot Pakalpojuma nodošanas-pieņemšanas aktu, konstatē, ka Pakalpojums tiek sniegts nekvalitatīvi jeb neatbilstoši Līguma 1.5. punkta noteikumiem, Pasūtītājs Līguma 4.13. punktā noteiktajā termiņā un kārtībā sagatavo un iesniedz Izpildītājam paziņojumu par konstatētiem Pakalpojuma trūkumiem un citām neatbilstībām (turpmāk – paziņojums par Pakalpojuma neatbilstībām).
4.16. Līguma 4.15. punktā noteiktajā gadījumā Izpildītājs par saviem līdzekļiem ne vēlāk kā 5 (piecu) darba dienu laikā pēc paziņojuma par Pakalpojuma neatbilstībām saņemšanas no Pasūtītāja novērš paziņojumā norādītās Pakalpojuma neatbilstības. Pēc Pakalpojuma neatbilstību novēršanas tiek veikta atkārtota Pakalpojuma nodošana-pieņemšana šajā Līguma nodaļā noteiktajā kārtībā.
4.17. Pušu parakstīts Pakalpojuma nodošanas-pieņemšanas akts ir pamats Izpildītāja rēķina izrakstīšanai Pasūtītājam pieņemtā Pakalpojuma apmaksai.
4.18. Pakalpojuma nodošanas-pieņemšanas akta parakstīšana neatbrīvo Izpildītāju no atbildības par Pakalpojuma neatbilstībām, kuras atklājas pēc Pakalpojuma pieņemšanas.
4.19. Ja Pusēm rodas domstarpības Pakalpojuma neatbilstību novērtējumā, Puses ir tiesīgas pieaicināt kopīgi izvēlētu neatkarīgu ekspertu, kura atzinums Pusēm būs saistošs. Izdevumus par neatkarīga eksperta atzinumu sedz Puse, kurai eksperta slēdziens būs nelabvēlīgs.
5. Pušu tiesības un pienākumi
5.1. Pasūtītājs:
5.1.1. nodrošina Izpildītāja darbinieku un transporta iekļūšanu Objektā;
5.1.2. pieņem no Izpildītāja kvalitatīvi, atbilstoši Līguma noteikumiem un normatīvajiem aktiem sniegtu Pakalpojumu;
5.1.3. sniedz Izpildītāja pieprasīto Pakalpojuma izpildei nepieciešamo informāciju;
5.1.4. veic samaksu par Izpildītāja kvalitatīvi un atbilstoši Līguma noteikumiem sniegto Pakalpojumu Līgumā noteiktajā apmērā, kārtībā un termiņā;
5.1.5. pēc Izpildītāja pieprasījuma nodrošina Izpildītāju ar Līguma izpildei nepieciešamo dokumentāciju un informāciju, kura ir Pasūtītāja rīcībā vai kuras sniegšanu uzņēmies Pasūtītājs. Pārējās nepieciešamās informācijas un dokumentācijas vākšana ir Izpildītāja pienākums, un ar to saistītās Izpildītāja izmaksas ir iekļautas Pakalpojuma cenā;
5.1.6. pilnvaro Izpildītāju veikt nepieciešamās darbības BIS;
5.1.7. ir tiesīgs jebkurā Pakalpojuma izpildes stadijā veikt Pakalpojuma izpildes kontroli;
5.1.8. ir tiesīgs atteikties no Pakalpojuma konkrētajā Objektā vai Objektos:
5.1.8.1. ja pirms Grafikā noteiktā Izpildītāja Pakalpojuma izpildes uzsākšanas termiņa iestāšanās Pasūtītājs saņem Objekta īpašnieka jeb dzīvojamās mājas dzīvokļu īpašnieku kopības lēmumu par atteikšanos no Pakalpojuma, kas pieņemts atbilstoši spēkā esošo normatīvo aktu prasībām;
5.1.8.2. ja pirms Grafikā noteiktā Izpildītāja Pakalpojuma izpildes uzsākšanas termiņa iestāšanās Pasūtītājs saņem Objekta īpašnieka jeb dzīvokļu īpašnieku kopības lēmumu par Objekta (dzīvojamās mājas) pārvaldīšanas tiesību nodošanai dzīvokļu īpašnieku biedrībai vai dzīvokļu īpašnieku pilnvarotajai personai, kas pieņemts atbilstoši spēkā esošo normatīvo aktu prasībām.
5.2. Par atteikšanos no Pakalpojuma Līguma 5.1.8. apakšpunktā noteiktajos gadījumos Pasūtītājs informē Izpildītāju vismaz 7 (septiņas) dienas pirms Grafikā noteiktās Pakalpojuma izpildes uzsākšanas konkrētajā Objektā dienas.
5.3. Ja Pasūtītājs ir attiecies no Pakalpojuma Līguma 5.1.8. apakšpunktā noteiktajos gadījumos, ievērojot Līguma 5.2. punktā noteikto paziņošanas termiņu, Izpildītājs nav tiesīgs prasīt Pasūtītājam atlīdzināt zaudējumus, kas var rasties Izpildītājam Pasūtītāja atteikšanās no Pakalpojuma dēļ.
5.4. Izpildītājs:
5.4.1. ar saviem resursiem sniedz Pasūtītājam kvalitatīvu un Līguma noteikumiem atbilstošu Pakalpojumu;
5.4.2. nodrošina Pakalpojuma izpildi saskaņā ar spēkā esošajiem normatīvajiem aktiem, atbilstošā kvalitātē un Līgumā noteiktajā termiņā. Par visiem apstākļiem, kas ietekmē Pakalpojuma izpildi, Izpildītājs nekavējoties rakstveidā informē Pasūtītāju; 
5.4.3. pirms Pakalpojuma uzsākšanas brīdina Pasūtītāju par Līgumā neparedzētiem apstākļiem, kas var ietekmēt Pakalpojuma izpildi, vienlaicīgi iesniedzot savus priekšlikumus situācijas risinājumam. Pasūtītājs vienpersoniski izlemj jautājumu par risinājumu šajā apakšpunktā paredzētajās situācijās;
5.4.4. pēc Pasūtītāja pieprasījuma sniedz pilnu informāciju par Pakalpojuma izpildes gaitu un nepieciešamības gadījumā sniedz visu nepieciešamo informāciju, kas ir Izpildītāja rīcībā un ir saistīta ar Līguma izpildi;
5.4.5. nodrošina sertificētu speciālistu piesaisti Pakalpojumam visā Līguma darbības laikā. Izpildītājs ir tiesīgs nomainīt sertificētos speciālistus tikai ar Pasūtītāja rakstveida piekrišanu;
5.4.6. Pakalpojuma izpildē piesaista Iepirkumā norādītos speciālistus;
5.4.7. ir atbildīgs par spēkā esošo ārējo normatīvo aktu, kas reglamentē Pakalpojuma veikšanu, prasību ievērošanu un pasākumu nodrošināšanu;
5.4.8. pēc Pasūtītāja pilnvarojuma veic nepieciešamās darbības BIS, nepieprasot par to papildus samaksu;
5.4.9. parakstot Līgumu, apliecina, ka atsakās no autora izņēmuma tiesību izmantošanas attiecībā uz izpildītiem Pakalpojumiem vai to daļām, ka arī nodrošinās, ka jebkura cita persona, kuru Izpildītājs ir iesaistījis Pakalpojuma izpildē un kura definējama kā autors Latvijas Republikā spēkā esošo normatīvo aktu izpratnē, neizmantos savas autora izņēmuma tiesības attiecībā uz jebkādu šā Līguma ietvaros izstrādāto dokumentāciju vai tās daļām. Gadījumā, ja Izpildītājs vai jebkura cita persona, kuru Izpildītājs ir iesaistījis Pakalpojuma izpildē un kura definējama kā autors Latvijas Republikā spēkā esošo normatīvo aktu izpratnē, ir izmantojuši autora izņēmuma tiesības attiecībā uz dokumentāciju vai tās daļām bez Pasūtītāja rakstiskās piekrišanas, Izpildītājam ir pienākums segt visus Pasūtītājam radušos zaudējumus saistībā ar autora izņēmuma tiesību izmantošanu. Visas autora mantiskās tiesības un īpašumtiesības uz visu dokumentāciju, kuru Līguma ietvaros ir izstrādājis Izpildītājs, pāriet Pasūtītājam ar pilnas Līguma cenas samaksas brīdi. 
5.5. Izpildītājam ir arī citi pienākumi un tiesības saskaņā ar šo Līgumu un spēkā esošajiem normatīvajiem aktiem.
6. Pušu atbildība
6.1. Puses ir atbildīgas viena otrai un trešajām personām par nodarītajiem zaudējumiem, ja tie radušies vienas Puses vai tās Līguma izpildē iesaistīto personu darbības vai bezdarbības rezultātā.
6.2. Izpildītājs ir atbildīgs par Līgumā un normatīvajos aktos noteikto Pakalpojuma sniegšanas kvalitātes prasību ievērošanu.
6.3. Ja vienas Puses saistību izpildes nokavējums, kas ietekmē otras Puses spējas izpildīt savas saistības, liedz otrai Pusei veikt savlaicīgu saistību izpildi, tā izpilde tiek pagarināta par pirmās Puses nokavēto laika posmu. Pusei, kura prasa, lai minēto apstākļu dēļ tiktu pagarināts saistību izpildes termiņš, ir pienākums iesniegt pierādījumus, kuri apliecina otras Puses saistību izpildes nokavējuma faktu.
6.4. Ja Pasūtītājs nav veicis samaksu par Pakalpojumu Līgumā noteiktajā samaksas termiņā, Izpildītājam ir tiesības piemērot Pasūtītājam līgumsodu 0,1% (vienas desmitās daļas no procenta) apmērā no termiņā nesamaksātās summas bez PVN par katru kavējuma dienu. Pasūtītājs līgumsodu samaksā 10 (desmit) darba dienu laikā pēc rēķina par līgumsodu saņemšanas no Izpildītāja.
6.5. Ja Izpildītājs nav veicis Pakalpojumu konkrētam Objektam Līgumā vai Grafikā noteiktajā vai abpusēji saskaņotajā termiņā, vai nenovērš Pakalpojuma neatbilstības Līgumā 4.16. vai 7.3. punktā noteiktajā termiņā, Pasūtītājam ir tiesības piemērot Izpildītājam līgumsodu 0,1 % (vienas desmitās daļas no procenta) apmērā no Finanšu piedāvājumā noteiktās attiecīgā Objekta Pakalpojuma cenas bez PVN par katru kavējuma dienu.
6.6. Ja Izpildītājs Pakalpojumu veicis nekvalitatīvi jeb neatbilstoši Līguma 1.5. punktā noteiktajam, par ko Pasūtītājs iesniedza Izpildītājam paziņojumu par Pakalpojuma neatbilstībām, Pasūtītājs ir tiesīgs piemērot Izpildītājam līgumsodu 100,00 EUR (viena simta eiro) apmērā par katru konstatēto gadījumu.
6.7. Ja Izpildītājs neizpilda Līguma 4.7. punktā noteikto saistību Līguma 4.7. punktā noteiktajā termiņā, Pasūtītājs ir tiesīgs piemērot Izpildītājam līgumsodu 15,00 EUR (piecpadsmit eiro) apmērā par katru kavējuma dienu.
6.8. [bookmark: _Toc413762405][bookmark: _Toc413763067][bookmark: _Toc414019726][bookmark: _Toc427845688]Ja Izpildītājs vienpusēji atkāpjas no Līguma, izņemot Līguma 9.8., 9.11. punktā noteiktos gadījumus, Pasūtītājam ir tiesības pieprasīt Izpildītājam maksāt līgumsodu 5 % (piecu procentu) apmērā no Līguma cenas, kas palikusi neapgūta uz Izpildītāja atkāpšanas no Līguma dienu. Tiek uzskatīts, ka Izpildītājs vienpusēji ir atkāpies no Līguma, ja Izpildītājs bez līgumiskā vai likumiskā pamata pārtrauca savu no Līguma izrietošo saistību izpildi un turpina tās nepildīt vairāk par 10 (desmit) kalendārajām dienām pēc pretenzijas vai brīdinājuma saņemšanas no Pasūtītāja par Līguma saistību neizpildi noteiktajā termiņā, vai iesniedza Pasūtītājam paziņojumu par vienpusēju Līguma izbeigšanu vai atkāpšanos no Līguma.
6.9. Izpildītājs līgumsodu samaksā 10 (desmit) darba dienu laikā pēc rēķina par līgumsodu saņemšanas no Pasūtītāja.
6.10. Piemērojot Līgumā paredzēto līgumsodu, Pusēm ir jāievēro Civillikuma 1716. panta trešajā daļā noteiktais līgumsoda apmēra ierobežojums.
6.11. Pasūtītājam ir tiesības ieskaita kārtībā samazināt maksājamo naudas summu par sniegtajiem Pakalpojumiem tādā apmērā, kāda ir Līguma noteiktajā kārtībā aprēķinātā līgumsoda summa Izpildītājam, ja Izpildītājs nav samaksājis līgumsodu Līgumā noteiktajā termiņā.
6.12. Pusēm vienojoties, līgumsoda apmērs var tikt samazināts, ievērojot samērīguma principu, kā arī Pušu Līguma saistību neizpildes vai nepienācīgas izpildes sekas, iemeslus un apstākļus.
6.13. Līgumsoda samaksa neatbrīvo Puses no Līguma saistību izpildes.
7. Pakalpojuma kvalitāte un garantija
7.1. Izpildītājs garantē sniegtā Pakalpojuma atbilstību Līguma noteikumiem.
7.2. Tehniskās apsekošanas atzinuma garantijas termiņš ir 24 (divdesmit četri) mēneši no attiecīgā Pakalpojuma nodošanas–pieņemšanas akta abpusējas parakstīšanas dienas.
7.3. Garantijas termiņa laikā Izpildītājs par saviem līdzekļiem 5 (piecu) darba dienu laikā vai citā Pušu saskaņotā termiņā pēc paziņojuma par konstatētiem Pakalpojuma trūkumiem un citām neatbilstībām saņemšanas no Pasūtītāja novērš paziņojumā norādītās Pakalpojuma neatbilstības, kas atklātas pēc attiecīgā Pakalpojuma nodošanas-pieņemšanas akta abpusējas parakstīšanas.
7.4. Šīs Līguma nodaļas un Līguma 6.5. punkta noteikumi paliek spēkā visā attiecīgā Tehniskās apsekošanas atzinuma garantijas termiņa laikā neatkarīgi no Līguma darbības termiņa beigām.
8. Nepārvarama vāra
8.1. Puses tiek atbrīvotas no atbildības par daļēju vai pilnīgu Līgumā paredzēto saistību neizpildi, ja tā radusies pēc Līguma noslēgšanas nepārvaramas varas apstākļu rezultātā, kurus Puses nevarēja paredzēt un novērst.
8.2. Ar nepārvaramu varu (force majeure) saprot ārkārtēju apstākļu iestāšanos, kurus nevarēja paredzēt, novērst vai ietekmēt un par kuru rašanos Puses nenes atbildību, tas ir, dabas katastrofas, kara darbība, terora akti, blokādes, civiliedzīvotāju nemieri, valsts un pašvaldību institūciju rīcība un to pieņemtie normatīvie akti, lēmumi un rīkojumi, kā arī citi ārkārtēja rakstura negadījumi, par kuru attiecināšanu uz nepārvaramas varas apstākļiem Pusēm jālūdz to konstatēt citai kompetentai un neatkarīgai institūcijai.
8.3. Pusei, kurai kļuvis neiespējams izpildīt savas saistības nepārvaramās varas apstākļu dēļ, ir jāpaziņo par to otrai Pusei ne vēlāk kā 5 (piecu) darba dienu laikā no nepārvaramas varas apstākļu iestāšanās dienas.
8.4. Puse zaudē tiesības atsaukties uz nepārvaramas varas apstākļiem, ja tā nav ievērojusi Līguma 8.3. punkta noteikto paziņošanas termiņu.
8.5. Pusēm vismaz 5 (piecu) darba dienu laikā pēc Līguma 8.3. punktā minētā paziņojuma saņemšanas, atkarībā no nepārvaramas varas apstākļu rakstura, ir jāveic pārrunas:
8.5.1. par Līguma izbeigšanu vai Līguma darbības apturēšanu, ja nepārvaras varas apstākļu dēļ turpmākā Līguma izpilde kļūst neiespējama pilnībā, vienojoties par Līguma izbeigšanas termiņu vai Līguma darbības atjaunošanas nosacījumiem;
8.5.2. par Līguma grozīšanu vai saistību izpildes atlikšanu, ja nepārvaramas varas apstākļu dēļ nav iespējams izpildīt kādas no Līguma noteiktajām saistībām, vienojoties par veicamajiem grozījumiem vai saistību izpildes atlikšanas termiņu.
8.6. Ja Puses saprātīgā laikā nespēj panākt vienošanos par Līguma 8.5. punktā norādītajiem jautājumiem, strīda izšķiršanai tiek piemēroti Līguma 14.1. punkta noteikumi.
8.7. Ja Līgums ir grozīts vai izbeigts, apturēta Līguma darbība vai Līguma saistību izpilde ir atlikta nepārvaramas varas apstākļu dēļ, nevienai no Pusēm nav tiesību prasīt otrai Pusei atlīdzināt ar to radušos zaudējumus.
9. Līguma darbības termiņš, Līguma grozījumi un izbeigšana
9.1. [bookmark: _Ref367708847]Līgums stājas spēkā ar tā abpusēju parakstīšanas dienu.
9.2. Līgums ir spēkā 6 (sešus) mēnešus vai līdz Līguma cenas bez PVN apguvei, atkarībā no tā, kurš no šiem nosacījumiem iestājas pirmais.
9.3. Pusēm vienojoties, 9.2. punktā noteiktais Līguma darbības termiņš var tikt pagarināts par laiku līdz 3 (trīs) mēnešiem.
9.4. Līguma grozījumi ir spēkā tikai tad, ja tie izdarīti rakstveidā un tos parakstījušas abas Puses.
9.5. Līguma grozījumi ir pieļaujami:
9.5.1. ja tie nemaina Līguma vispārējo raksturu;
9.5.2. ja tie atbilst Publisko iepirkumu likuma 61. panta nosacījumiem;
9.5.3. ja tiek pagarināts Līguma darbības termiņš;
9.5.4. [bookmark: _Hlk126679687]ja objektīvu apstākļu dēļ Pasūtītājam ir radusies nepieciešamība palielināt Līguma cenu un šādu grozījumu vērtība nesasniedz 10 % (desmit procentus) no sākotnējās Līguma cenas. Grozījumu vērtību noteic kā visu secīgi veikto grozījumu naudas vērtību summu.
9.6. Visi Līguma pielikumi, tostarp vienošanās, Līguma grozījumi un papildinājumi, ir Līguma neatņemama sastāvdaļa.
9.7. Puses var izbeigt Līgumu pirms Līguma darbības termiņa beigām, Pusēm savstarpēji rakstveidā vienojoties.
9.8. [bookmark: _Hlk189829309]Jebkura no Pusēm ir tiesīga vienpusēji izbeigt Līgumu bez otrās Puses piekrišanas jebkurā no šiem gadījumiem:
9.8.1. Līgumu nav iespējams izpildīt tādēļ, ka Līguma izpildes laikā pret kādu no Pusēm ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas (NATO) dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1 panta trešā daļa);
9.8.2. otrā Puse apzināti sniegusi Pusei nepatiesu informāciju, nav ievērojusi godīgas komercprakses vai konkurences principus, vai ar nolūku veikusi citas prettiesiskas darbības;
9.8.3. ierosināta otras Puses maksātnespējas vai tiesiskās aizsardzības procesa lieta, vai īstenots ārpustiesas tiesiskās aizsardzības process;
9.8.4. uzsākta otras Puses likvidācija;
9.8.5. apturēta vai izbeigta otras Puses saimnieciskā darbība.
9.9. Pasūtītājam ir tiesības vienpusēji izbeigt Līgumu bez Izpildītāja piekrišanas jebkurā no šiem gadījumiem:
9.9.1. Izpildītājs vismaz 2 (divas) reizes nav izpildījis jebkuras no Līgumā noteiktajām saistībām Līgumā noteiktajā vai abpusēji saskaņotajā termiņā, par ko Pasūtītājs iesniedza Izpildītājam vismaz 2 (divas) pretenzijas;
9.9.2. Izpildītājs vismaz 2 (divas) reizes Pakalpojumu veica nekvalitatīvi, par ko Pasūtītājs ir iesniedzis Izpildītājam vismaz 2 (divus) Paziņojumus par Pakalpojuma neatbilstībām;
9.9.3. Pasūtītājam zudusi faktiska nepieciešamība pēc Pakalpojuma.
9.10. Līguma 9.9.3. apakšpunktā noteiktajā gadījumā Pasūtītājs ir tiesīgs vienpusēji izbeigt Līgumu, rakstiski Līgumā noteiktajā kārtībā paziņojot Izpildītājam par Līguma izbeigšanu vismaz 14 (četrpadsmit) kalendārās dienas iepriekš. Ja Līgums tiek izbeigts saskaņā ar Līguma 9.9.3. apakšpunktu, Pasūtītājs veic samaksu Izpildītājam par faktiski izpildītā Pakalpojuma apjomu uz Līguma izbeigšanas dienu un Izpildītājs nav tiesīgs prasīt Pasūtītājam atlīdzināt sagaidāmās peļņas atrāvumu un netiešus zaudējumus, kas var rasties Izpildītājam Līguma izbeigšanas dēļ.
9.11. Izpildītājam ir tiesības vienpusēji izbeigt Līgumu bez Pasūtītāja piekrišanas, ja Pasūtītājs vismaz 2 (divas) reizes nav veicis samaksu par Pakalpojumu Līgumā noteiktajā termiņā un katrs šāds maksājuma kavējums pārsniedza 10 (desmit) kalendārās dienas, par ko Izpildītājs ir iesniedzis Pasūtītājam vismaz 2 (divas) pretenzijas.
9.12. Līgumā noteiktajos gadījumos Līgums uzskatāms par izbeigtu nākamajā darba dienā pēc Pušu paziņojuma par Līguma izbeigšanu saņemšanu atbilstoši Līguma 13.4. punkta noteikumiem. Elektroniski sagatavotajam paziņojumam par Līguma izbeigšanu jābūt parakstītam ar Puses drošu elektronisko parakstu.
9.13. Līgumam izbeidzoties, Puses sapratīgā termiņā bez nepamatotas novilcināšanas veic savstarpējos norēķinus, līgumsoda samaksu, zaudējumu atlīdzināšanu u. c. darbības saistībā ar līgumattiecību izbeigšanos.
10. Personu datu aizsardzība un konfidencialitāte
10.1. Līguma ietvaros visus personu datus Puses apstrādā tikai Līguma izpildes mērķiem un tikai tādā apmērā, lai nodrošinātu starp Pusēm noslēgtā Līguma izpildi, ievērojot datu minimizēšanas principu.
10.2. Puses veic visus nepieciešamos tehniskos un organizatoriskos drošības pasākumus, tostarp jebkurus papildu pasākumus, kas nepieciešami, lai nodrošinātu, ka Puses nodotie personas dati Līguma izpildes ietvaros netiek nejauši vai nelikumīgi iznīcināti, nozaudēti vai sabojāti, vai darīti zināmi trešajām personām, netiek ļaunprātīgi izmantoti vai kā citādi apstrādāti tādā veidā, kas ir pretējs Līguma darbības laikā spēkā esošajiem tiesību aktiem personas datu aizsardzības jomā.
10.3. Pusēm ir pienākums ievērot tiesību aktu prasības personas datu aizsardzības jomā. Par minēto tiesību aktu neizpildi Puses atbild spēkā esošajos normatīvajos aktos noteiktajā kārtībā.
10.4. Puses apņemas Līguma darbības laikā, kā arī pēc Līguma izpildes, bez otras Puses iepriekšējas rakstiskas atļaujas neizpaust, neizplatīt un jebkādā citādā veidā nenodot trešajām personām Izpildītāja rīcībā nonākušo konfidenciālo informāciju, neizmantot to savās personīgajās interesēs, kā arī rūpēties, lai tā nebūtu tieši vai netieši pieejama trešajām personām, ciktāl normatīvajos aktos nav noteikts citādi.
10.5. Par konfidenciālu informāciju uzskatāma un pie neizpaužamām ziņām pieskaitāma jebkāda esoša vai Līguma izpildes procesā iegūta vārdiska vai rakstiska, tekstuāla vai vizuāla finansiāla, ekonomiska, juridiska vai cita satura informācija, kas Pusēm nodota vai kļuvusi zināma, pildot Līgumā paredzētās saistības.
10.6. Izpildītājs nodrošina informācijas konfidencialitātes noteikumu izpildi arī no savu apakšuzņēmēju un jebkuru citu personu puses, ko Izpildītājs piesaistījis Līguma izpildē.
11. Apakšuzņēmējs
11.1. Izpildītājs, ievērojot Publisko iepirkumu likumu, Līguma noteikumus, kā arī citu normatīvo aktu prasības ir tiesīgs Līguma izpildē piesaistīt apakšuzņēmēju.
11.2. Izpildītājs pilnībā uzņemas atbildību par Līguma izpildi un nodrošina, ka apakšuzņēmējs ievēro visus Līguma noteikumus.
11.3. Izpildītājs Līguma darbības laikā apakšuzņēmēja nomaiņu vai jauna apakšuzņēmēja iesaisti Līguma izpildē ir tiesīgs veikt tikai ar Pasūtītāja rakstveida piekrišanu. Izpildītājs par plānoto apakšuzņēmēja nomaiņu vai jauna apakšuzņēmēja iesaisti Līguma izpildē paziņo Pasūtītājam rakstveidā Līgumā noteiktajā kārtībā.
11.4. Attiecībā uz Izpildītāja piedāvāto jauno apakšuzņēmēju, ar kuru Izpildītājs plāno aizstāt Iepirkumā norādīto apakšuzņēmēju, kuram Izpildītājs plāno nodot Pakalpojumu, kura vērtība ir vismaz 10 000,00 EUR (desmit tūkstoši eiro), Pasūtītājs veic pārbaudi par tā atbilstību Publisko iepirkumu likuma 42. pantā noteiktajiem izslēgšanas nosacījumiem attiecībā uz to dienu, kad Pasūtītājs no Izpildītāja ir saņēmis attiecīgumu lūgumu.
11.5. Pasūtītājs pieņem lēmumu atļaut vai atteikt piedāvātā apakšuzņēmēja nomaiņu vai jauna apakšuzņēmēja iesaistīšanu Līguma izpildē ne vēlāk kā 5 (piecu) darba dienu laikā pēc tam, kad saņēmis no Izpildītāja visu informāciju un dokumentus, kas nepieciešami lēmuma pieņemšanai, un rakstiski par to informē Izpildītāju.
11.6. Pasūtītājs atsaka jauna apakšuzņēmēja, kuram plānots nodot Pakalpojumu, kura vērtība ir vismaz 10 000,00 EUR (desmit tūkstoši eiro), iesaisti Līguma izpildē nomaiņu Publisko iepirkumu likuma 62. pantā noteiktajos gadījumos. Pasūtītājs pārbaudi par šajā apakšpunktā minēto apakšuzņēmēju atbilstību Publisko iepirkumu likuma 42. pantā noteiktajiem izslēgšanas nosacījumiem veic tajā datumā, kad pasūtītājs lemj par atļaujas sniegšanu piegādātājam nomainīt apakšuzņēmēju vai piesaistīt jaunu apakšuzņēmēju.
11.7. Izpildītājs koordinē apakšuzņēmēju darbību un uzņemas pilnu atbildību par Pakalpojumu, ko snieguši apakšuzņēmēji, izpildes kvalitāti, termiņu, Līguma noteikumu ievērošanu un citiem jautājumiem, kas attiecas uz Līguma izpildi.
11.8. Izpildītājs uzņemas pilnu atbildību par veiktajiem norēķiniem ar tā piesaistīto apakšuzņēmēju, t. sk. arī Izpildītāja maksātnespējas procesa gadījumā.
11.9. Pasūtītājs nav atbildīgs par Izpildītāja nokavētiem vai vispār neveiktiem norēķiniem ar tā piesaistīto apakšuzņēmēju.
12. Korupcijas un interešu konflikta riska novēršana
Puses apņemas veikt visus nepieciešamos pasākumus, lai novērstu koruptīvas darbības. Neviena Puse vai tās darbinieki nedrīkst tieši vai netieši piedāvāt, pieprasīt, dot vai pieņemt naudu, dāvanas vai personīgas priekšrocības no otras Puses vai tās darbiniekiem.
13. Pušu saziņa un korespondence, pilnvarotās personas
13.1. Visus ar Līguma izpildi saistītos dokumentus, tajā skaitā rēķinus, iesniegumus, paziņojumus, informāciju, pieteikumus, pretenzijas, aktus, grafikus, vienošanās un tml., viena Puse iesniedz otrai Pusei kādā no šādiem veidiem:
13.1.1. nododot personīgi Līguma 13.2.1., 13.2.2. apakšpunktā norādītajai otras Puses pilnvarotajai personai vai kādam no Līguma 13.3. punktā minētajiem Pasūtītāja pārstāvjiem;
13.1.2. nosūtot elektroniski uz Līgumā 13.2.1., 13.2.2. apakšpunktā norādīto otras Puses pilnvarotās personas e-pasta adresi vai uz kāda no Līguma 13.3. punktā minētajiem Pasūtītāja pārstāvjiem Līgumā norādīto e-pasta adresi;
13.1.3. nosūtot elektroniski uz otras Puses Līgumā norādīto e-pasta adresi;
13.1.4. nosūtot ar pasta sūtījumu uz otras Puses Līgumā norādīto juridisko adresi.
13.2. Puses vienojas, ka ar Līguma izpildi saistītos jautājumus, tajā skaitā, bet ne tikai: sagatavo un iesniedz informāciju un tehnisko dokumentāciju; sagatavo, iesniedz, saskaņo Grafikus; iesniedz pretenzijas, brīdinājumus, paziņojumus un citus Līgumā norādītos dokumentus; sagatavo, iesniedz, saskaņo un nodod apmaksai rēķinus u. c, risinās šādas Pušu pilnvarotās personas:
13.2.1. no Pasūtītāja puses:
______________________________________________________________________, tālr. Nr. __________________, e-pasta adrese: ____________________________;
13.2.2. no Izpildītāja puses:
______________________________________________________________________, tālr. Nr. __________________, e-pasta adrese: ____________________________.
13.3. Pasūtītāja pārstāvji, kuri veic Pakalpojumu izpildes kvalitātes kontroli, sagatavo un iesniedz paziņojumus par Pakalpojuma neatbilstībām, pieņem Pakalpojumu, paraksta pakalpojuma nodošanas-pieņemšanas aktus, izskata un saskaņo sniegtā Pakalpojuma atbilstību faktiskai situācijai:
13.3.1. [bookmark: _Hlk99115426]_______________________________________________________________________, tālr. Nr.:________, e-pasts:_____________;
13.3.2. _______________________________________________________________________, tālr. Nr.:________, e-pasts:_____________;
13.3.3. [..].
13.4. Visa Pušu sarakste un korespondence, tajā skaitā informācija, akti, atskaites, norādījumi, rēķini, paziņojumi, pretenzijas, saskaņošanas, iesniegumi, vienošanās un citi dokumenti) uzskatāma par iesniegtu un saņemtu 7. (septītajā) dienā pēc nodošanas pasta pakalpojumu sniedzējam; attiecīgajā darba dienā, ja korespondence nodota personīgi Puses pilnvarotajai personai pret parakstu; vai arī nākamajā darba dienā, ja korespondence nosūtīta uz Līgumā norādītājām Pušu un viņu pilnvaroto personu elektroniskā pasta adresēm.
13.5. Puses vienojas, ka datu apmaiņa primāri tiks veikta elektroniski, tomēr Līguma nosacījumi, kuri paredz attiecīgā dokumenta sagatavošanu un iesniegšanu otrai Pusei elektroniski, neietekmē Puses tiesības sagatavot un iesniegt šo dokumentu papīra formā 13.1.1. vai 13.1.4. apakšpunktā noteiktajiem dokumentu iesniegšanas veidiem.
14. Nobeiguma noteikumi
14.1. Visas domstarpības un nesaskaņas, kas rodas Līguma darbības laikā, Puses risina savstarpēju sarunu ceļā. Ja radušās domstarpības nav iespējams atrisināt sarunu ceļā, strīds tiek izšķirts Latvijas Republikas vispārējās jurisdikcijas tiesā saskaņā ar Latvijas Republikas likumdošanu.
14.2. Puses rakstiskā veidā paziņo viena otrai:
14.2.1. par izmaiņām Līgumā norādītajās Pušu pilnvarotajās personās un Pasūtītāja pārstāvjos;
14.2.2. par Puses firmas (nosaukuma) maiņu;
14.2.3. par Puses juridiskā statusa maiņu;
14.2.4. par Puses juridiskās adreses vai bankas rekvizītu maiņu;
14.2.5. par Puses korespondences adreses maiņu;
14.2.6. par jebkura Līgumā norādītā tālruņa numura vai elektroniskā pasta adreses maiņu;
14.2.7. par Puses likvidācijas vai reorganizācijas uzsākšanu;
14.2.8. par Puses saimnieciskās darbības apturēšanu;
14.2.9. par Puses saimnieciskās darbības izbeigšanu;
14.2.10. par Puses tiesiskās aizsardzības procesa lietas ierosināšanu;
14.2.11. par Puses tiesiskās aizsardzības procesa īstenošanu ārpustiesas tiesiskās aizsardzības procesā;
14.2.12. par Puses maksātnespējas procesa lietas ierosināšanu.
14.3. Paziņojumu par Līguma 14.2. punktā norādītājiem apstākļiem (turpmāk – Paziņojums) ir tiesīgi iesniegt Pušu Uzņēmumu reģistrā reģistrētās amatpersonas ar paraksta tiesībām un prokūristi; Pušu pilnvarotie pārstāvji, kuriem šādas tiesības piešķirtas ar notariālo vai parasto komercpilnvaru, kā arī Līgumā norādītās Pušu pilnvarotās personas. Paziņojums iesniedzams ne vēlāk kā 5 (piecu) darba dienu laikā pēc attiecīgo apstākļu iestāšanās.
14.4. Paziņojums iesniedzams kādā no Līguma 13.1. punktā noteiktajiem informācijas un dokumentu iesniegšanas veidiem, nepieciešamības gadījumā pievienojot dokumentus, kas apstiprina attiecīgās izmaiņas.
14.5. Līguma 14.2. punktā paredzētās izmaiņas, kas ietekmē Līguma nosacījumus, kuras viena Puse ir pieteikusi otrai Pusei, ievērojot Līguma 14.2.–14.4. punkta noteikumus, tiek uzskatītas par attiecīgo Līguma nosacījumu grozījumiem, ja šīs izmaiņas Līguma 13.1. punktā noteiktajā kārtībā ir akceptējusi kāda no Līguma 14.3. punktā minētajām otrās Puses personām. Šajā gadījumā atsevišķa Pušu vienošanās par Līguma grozījumiem netiek slēgta.
14.6. Līgums satur Pušu pilnīgu vienošanos, Puses ir iepazinušās ar tā saturu un piekrīt visiem tā noteikumiem, un to apliecina, parakstot Līgumu.
14.7. Ja kāds no Līguma noteikumiem zaudē juridisku spēku, tas nerada pārējo noteikumu spēkā neesamību.
14.8. Pusēm nav tiesību nodot savas ar Līgumu uzņemtās saistības trešajai personai bez otras Puses rakstiskas piekrišanas.
14.9. Līguma nodaļu virsraksti ir lietoti vienīgi atsauksmju ērtībai un nevar tikt izmantoti Līguma noteikumu interpretācijai.
14.10. Līgums ir sagatavots latviešu valodā, parakstīts elektroniski un satur:
14.10.1. [bookmark: _Hlk90636616]Līguma pamattekstu;
14.10.2. Līguma 1. pielikumu “Tehniskā specifikācija”;
14.10.3. Līguma 2. pielikumu “Finanšu piedāvājums”;
14.10.4. Līguma 3. pielikums “Pakalpojuma izpildes grafiks” (veidlapa).
15. Pušu rekvizīti *
	Pasūtītājs:
	Izpildītājs:

	SIA “Rīgas namu pārvaldnieks”
Juridiskā adrese:
Aleksandra Čaka iela 42, Rīga, LV-1011
e-pasts: rnparvaldnieks@rnparvaldnieks.lv
Reģ. Nr. 40103362321
Bankas rekvizīti:  Luminor Bank AS
Latvijas filiāle
Kods: RIKOLV2X
Konts: LV83RIKO0002013219546



/_____________________/*
	SIA Stellum
Juridiskā adrese: 
Ozolkalnu iela 11, Mārupe, Mārupes nov., LV-2167
e-pasts:  _____________________
Reģ. Nr.  40203458592
Bankas rekvizīti:
_____________________
Kods: _____________________
Konts: _____________________


/_____________________/*






*ŠIS DOKUMENTS IR ELEKTRONISKI PARAKSTĪTS AR DROŠIEM ELEKTRONISKAJIEM PARAKSTIEM UN SATUR LAIKA ZĪMOGUS
Līguma parakstīšanas datums ir pēdējā pievienotā droša elektroniskā paraksta un tā laika zīmoga datums

